CELEX: 62012TN0372
Language: lt
Date: 2012-08-20 00:00:00
Title: Byla T-372/12: 2012 m. rugpjūčio 20 d. pareikštas ieškinys byloje El Corte Inglés prieš VRDT — Apro Tech (APRO)

27.10.2012   
            
            
               LT
            
            
               Europos Sąjungos oficialusis leidinys
            
            
               C 331/26
            
         
      2012 m. rugpjūčio 20 d. pareikštas ieškinys byloje El Corte Inglés prieš VRDT — Apro Tech (APRO)
      
      (Byla T-372/12)
      (2012/C 331/50)
      Kalba, kuria surašytas ieškinys: ispanų
      
         Šalys
      
      
         Ieškovė: El Corte Inglés, SA (Madridas, Ispanija), atstovaujama advokatų E. Seijo Veiguela, J. Rivas Zurdo ir I. Munilla Muñoz
      
         Atsakovė: Vidaus rinkos derinimo tarnyba (prekių ženklams ir pramoniniam dizainui)
      
         Kita procedūros Apeliacinėje taryboje šalis: Apro Tech Co., Ltd (Taichung Hsien, Taivanas)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2012 m. gegužės 25 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą byloje R 196/2011-2, kuriuo pripažinta, jog remiantis Reglamento dėl Bendrijos prekių ženklo 8 straipsnio 1 dalies b punktu protestą pateikusios šalies apeliacija turėjo būti patenkinta, o Protestų skyriaus sprendimas patenkinti visą Bendrijos prekių ženklo Nr. 8 253 551 APRO (mišrus) paraišką — panaikintas;
               
            
                  —
               
               
                  priteisti iš šiam ieškiniui prieštaraujančios (-ių) šalies (-ių) bylinėjimosi išlaidas.
               
            
         Ieškinio pagrindai ir pagrindiniai argumentai
      
      
         Bendrijos prekių ženklo paraišką pateikęs asmuo: Apro Tech Co., Ltd.
      
      
         Prašomas įregistruoti Bendrijos prekių ženklas: vaizdinis prekių ženklas APRO 12 klasės prekėms — Bendrijos prekių ženklo paraiška Nr. 8 253 551.
      
         Prekių ženklo ar žymens, kuriuo remtasi per protesto procedūrą, savininkė: ieškovė.
      
         Prekių ženklas ar žymuo, kuriuo remiamasi: vaizdinis nacionalinis ir Bendrijos prekių ženklas „B-PRO by Boomerang“ ir žodiniai Bendrijos prekių ženklai „PRO MOUNTAIN“ ir „PRO OUTDOOR“ 12 klasės prekėms.
      
         Protestų skyriaus sprendimas: atmesti protestą.
      
         Apeliacinės tarybos sprendimas: atmesti apeliaciją.
      
         Ieškinio pagrindai: Tarybos reglamento (EB) Nr. 207/2009 8 straipsnio 1 dalies b punkto pažeidimas.